Diari Oficial de la Generalitat Valenciana


Sumari del DOGV 3379, del 24-11-1998 (1998/9456)

RESOLUCIÓ de 26 d’octubre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni entre la Generalitat Valenciana i l’Excm. Ajuntament d’Orihuela, per a la realització de les actuacions necessàries de l’encomanda de gestió per a l’execució de les obres d’emergència per a la reparació d’infraestructures i urbanització als voltants del riu Segura, al pas per Orihuela.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3379

Data del DOGV
:   24-11-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/9456


Data del document
:   26-10-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 26 d'octubre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni entre la Generalitat Valenciana i l'Excm. Ajuntament d'Orihuela, per a la realització de les actuacions necessàries de l'encomanda de gestió per a l'execució de les obres d'emergència per a la reparació d'infraestructures i urbanització als voltants del riu Segura, al pas per Orihuela. [1998/X9456]
  
Subscrit, després de la tramitació prèvia reglamentària, entre la Generalitat Valenciana i l'Excm. Ajuntament d'Orihuela, el dia 22 de desembre de 1997, un Conveni per a la realització de les actuacions necessàries de l'encomanda de gestió per a l'execució de les obres d'emergència per a la reparació d'infraestructures i urbanització als voltants del riu Segura, al pas per Orihuela, i en compliment del que estableix l'article 15.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0874/98, i que figura com a annex d'aquesta resolució.
  
València, 26 d'octubre de 1998.- La subsecretària del Secretariat del Govern i Relacions amb les Corts: Catalina Escuín Palop.
  
Conveni entre la Generalitat Valenciana i l'Ajuntament d'Orihuela per a la realització de les actuacions necessàries de l'encomanda de gestió per a l'execució de les obres d'emergència per a la reparació d'infrastructures i urbanització als voltants del riu Segura al pas per Orihuela.
  
València, a 22 de desembre de 1997
  
Reunits:
  
D'una banda, Luis Fernando Cartagena Travesedo, conseller d'Obres Públiques, Urbanisme i Transports de la Generalitat Valenciana.
  
I, de l'altra, José Manuel Medina Cañizares, alcalde president de l'Ajuntament d'Orihuela.
  
Intervenen
  
Luis Fernando Cartagena Travesedo, en nom i representació de la Generalitat Valenciana, en l'exercici de les funcions que li atribueix l'article 21 de la Llei de la Generalitat Valenciana 5/1983, de 30 de desembre, del Govern Valencià.
  
José Manuel Medina Cañizares, actua en nom i representació de l'Ajuntament d'Orihuela, en virtut de l'acord adoptat pel ple de la Corporació el 12 de desembre de 1997.
  
Ambdues parts, a mesura que intervenen, manifesten que es reconeixen recíprocament capacitat legal suficient per a l'atorgament d'aquest document, i amb aquesta finalitat
  
Exposen
  
Primer
  
Que els últims temporals de pluges han causat efectes catastròfics en les obres d'infrastructura i urbanització recentment construïdes per la Conselleria d'Obres Públiques, Urbanisme i Transports als voltants del riu Segura, al pas per Orihuela.
  
Que amb aquest motiu, per resolució del conseller d'Obres Públiques, Urbanisme i Transports, de 20 d'octubre de 1997, es va ordenar l'execució de les obres necessàries per a la immediata reparació, pel procediment de tramitació d'emergència, que estableix l'article 73 de la Llei de Contractes de les Administracions Públiques, amb un pressupost estimat de 976.706.546 pessetes. Aquesta resolució es va comunicar al Govern Valencià, el qual va quedar assabentat per mitjà de l'acord adoptat en la reunió del dia 21 següent. I l'endemà, dia 22, per mitjà d'una resolució del conseller esmentat, es va adjudicar l'execució de les obres mencionades a l'empresa Doalco, SA, per un pressupost d'execució estimat de 060.579.192 pessetes.
  
Segon
  
Que l'execució de les indicades obres necessita l'adopció de decisions immediates i a peu d'obra per l'administració, un coneixement exacte dels danys causats i de la seua localització, i un seguiment puntual de l'actuació del contractista, a banda del control dels certificats d'obra que aquest emeta, la qual cosa implica que la Conselleria d'Obres Públiques, Urbanisme i Transports hauria de constituir a Orihuela un equip tècnic per a dur a terme aquestes activitats, totes de caràcter material o de serveis, cosa que a hores d'ara és pràcticament impossible.
  
L'Ajuntament d'Orihuela, com a administració més directament afectada i pròxima a l'emplaçament de les obres, pot adoptar les decisions esmentades amb més coneixement de causa que aquesta Conselleria, alhora que disposa de mitjans tècnics adequats per a això.
  
Tot això aconsella fer ús de la possibilitat d'encomanar a l'Ajuntament d'Orihuela la realització de les referides activitats, totes aquestes de caràcter tècnic o de serveis que, segons la legislació vigent, han de realitzar-se amb subjecció al dret administratiu, tal com estableix l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, ja que concorren les abans esmentades raons d'eficàcia, i que la Conselleria no disposa a Orihuela dels mitjans tècnics idonis per a la seua execució.
  
Tercer
  
Atés que l'activitat encomanada fa referència a l'execució d'obres contractades, correspon al conseller d'Obres Públiques, Urbanisme i Transports, com a òrgan de contractació, disposar l'encomanda de gestió esmentada, d'acord amb el que estableixen l'article 12 de la ja citada Llei 30/1992, i l'article 7, número 11, del Decret del Govern Valencià 31/1997, de 26 de febrer, pel qual s'aprova el Reglament Orgànic i Funcional d'aquesta Conselleria.
  
Fent ús de les referides atribucions, el conseller d'Obres Públiques, Urbanisme i Transports va dictar una resolució el 14 de novembre de 1997, en la qual va disposar:
  
«Primer
  
S'encomana a l'Ajuntament d'Orihuela, com a administració més directament afectada i pròxima a l'emplaçament de les obres, la realització de l'activitat material, tècnica o de serveis que requeresca el seguiment tècnic i administratiu de les obres de reparació de les d'infraestructura i urbanització, recentment construïdes per aquesta Conselleria, als voltants del riu Segura, al pas per Orihuela, adjudicades a l'empresa Doalco, SA, per mitjà de Resolució del conseller de 22 d'octubre, per un pressupost d'execució estimat de 756.457.967 pessetes; la direcció d'aquestes obres, així com l'adopció de decisions immediates i a peu d'obra i el seguiment puntual de l'actuació del contractista, a banda del control dels certificats d'obra que aquest emeta.
  
L'encomanda de gestió que s'ordena no suposa cessió de la titularitat de la competència de l'òrgan de contractació ni dels elements substantius del seu exercici, i és responsabilitat del conseller que encomana dictar tots els actes o resolucions de caràcter jurídic que donen suport o en els quals s'integre la concreta activitat material objecte de l'encomanda.
  
Segon
  
De conformitat amb el que estableixen l'article 15, apartat 5, de la Llei 30/1992, i l'article 57 de la Llei 7/1985, de 2 d'abril, de Bases de Règim Local, la present encomanda de gestió es formalitzarà per mitjà de la signatura del corresponent conveni de cooperació tècnica i administrativa en assumptes d'interés comú, que serà publicat en el Diari Oficial de la Comunitat Autònoma.
  
Amb aquesta finalitat, es comunicaran a l'Ajuntament d'Orihuela els termes d'aquest conveni, per a l'aprovació pel Plenari de l'Ajuntament, i posterior sotmetiment a l'autorització del Govern Valencià.»
  
Quart
  
Que l'Ajuntament d'Orihuela, per mitjà de l'acord plenari de 12 de desembre de 1997, va acceptar l'esmentada encomanda de gestió i va aprovar el present conveni mitjançant el qual s'ha de formalitzar l'encomanda. Per la qual cosa a fi d'establir les condicions de la intervenció de cadascuna de les administracions actuants, se subscriu aquest conveni, d'acord amb les següents:
  
Clàusules
  
Primera. Objecte del conveni
  
Aquest conveni té per objecte la formalització de l'encomanda de gestió ordenada pel conseller d'Obres Públiques, Urbanisme i Transports a l'Ajuntament d'Orihuela, per a la realització per aquest últim de l'activitat material, tècnica o de serveis que requeresca el seguiment tècnic i administratiu, l'adopció de decisions immediates i a peu d'obra, el seguiment puntual de l'actuació del contractista i el control dels certificats d'obra que aquest emeta, respecte de les obres de reparació de les d'infraestructura i urbanització, recentment construïdes per la Conselleria d'Obres Públiques, Urbanisme i Transports, als voltants del riu Segura, al pas per Orihuela, que seran executades per l'empresa Doalco, SA, per un pressupost estimat de 046.417.902 pessetes.
  
Segona. Contingut de l'encomanda de gestió
  
Ambdues parts, de mutu acord, estableixen com obligacions recíproques del contingut de l'encomanda de gestió, les següents:
  
1. Correspon a l'Ajuntament d'Orihuela:
  
a) Redactar les memòries valorades que servesquen de base a la contractació de les obres i les trameta a la Conselleria d'Obres Públiques, Urbanisme i Transports, per a l'aprovació.
  
b) Dirigir les obres per mitjà de tècnics facultatius competents, propis o contractats per mitjà d'assistències tècniques.
  
c) Trametre a la Conselleria d'Obres Públiques, Urbanisme i Transports els certificats d'obres, emesos pel director de l'obra i aprovats per la Comissió de Govern de l'Ajuntament d'Orihuela.
  
d) Redactar els projectes de liquidació, amb la consulta prèvia a la Conselleria d'Obres Públiques, Urbanisme i Transports i trametre'ls per a l'aprovació .
  
e) Gestionar i, si escau, concedir, els permisos i autoritzacions que calguen per a l'execució i per al bon desenvolupament de les obres.
  
f) No superar el pressupost total estimat de 243.849.844 pessetes previst en la resolució de l'òrgan de contractació de la Conselleria d'Obres Públiques, Urbanisme i Transports, que es formalitza per mitjà d'aquest conveni.
  
g) Rebre les obres una vegada hagen conclòs. A la recepció assistirà un representant de la Conselleria d'Obres Públiques, Urbanisme i Transports.
  
h) Senyalitzar l'execució de les actuacions per mitjà de cartells el disseny dels quals és el que estableix amb aquesta finalitat la COPUT, en els quals es destacarà notòriament la Conselleria d'Obres Públiques, Urbanisme i Transports, i que s'hauran de situar en llocs visibles en l'entorn de l'actuació.
  
2. Correspon a la Conselleria d'Obres Públiques, Urbanisme i Transports:
  
a) Licitar i adjudicar les obres i finançar-les de manera íntegra.
  
b) Tramitar els certificats d'obra per al seu pagament. La Conselleria d'Obres Públiques, Urbanisme i Transports es reserva la supervisió dels certificats d'honoraris i d'obres.
  
Tercera. Interpretació
  
El coneixement i resolució de totes les incidències que es pogueren suscitar en el desplegament d'aquest conveni, serà de la competència exclusiva de la Conselleria d'Obres Públiques, Urbanisme i Transports.
  
Quarta. Entrada en vigor i termini de vigència
  
Aquest conveni entrarà en vigor una vegada l'hagen subscrit ambdues parts i mantindrà la vigència fins al total compliment de les activitats objecte de l'encomanda de gestió que formalitza.
  
Així ho convenen, i com a prova de conformitat amb tot el que s'ha dit anteriorment, signen aquest document, per duplicat, en el lloc i data al començament indicats.
  
El conseller d'Obres Públiques, Urbanisme i Transports,
  
LUIS FERNANDO CARTAGENA TRAVESEDO
  
L'alcalde-president de l'Ajuntament d'Orihuela,